تورکیه‌-ده سون 24 ساعات عرضینده داها 61 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده اؤز تویتر صحیفه‌سینده تورکیه-‌نین ساغلیق ناظیری فخرالدین قوجا بیلدیریب.
ناظیر بیلدیریب کی، کروناویروس‌دان اؤلن‌لرین عمومی سایی 3 مین 397 نفره چاتیب.
اونون سؤزلرینه گؤره، اؤلکه‌ده1670 یئنی یولوخما حالی قئیده آلینیب، یولوخان‌لارین عمومی سایی 126 مین 45 نفره چاتیب.
ناظیر علاوه ائدیب کی، اؤتن گون عرضینده 4 مین 892 نفر ساغالیب، ساغالان‌لارین عمومی سایی 63 مین 151 نفر تشکیل ائدیر.
